Gråt flere ganger under fengslingsmøte
Sykepleieren nekter for å ha drept 90-åringen og dermed sikre seg 15 millioner kroner i arv. - Hun sier det er en forferdelig situasjon å sitte uskyldig i fengselet, sier forsvarer Øystein Storrvik. Under utspørringen gråt hun åpenlyst og anklaget politiet for ikke å tro på henne.I det siste er hun blitt utsatt for en rekke konfrontasjoner med det hun tidligere forklart. BAKGRUNN: Hjemmehjelp arver 15 mill dersom hushjelpen (60) blir dømt. - Hun har det meget tungt, og er helt på grensen av hva hun kan tåle. Saken har vært og er en voldsom sterk påkjenning for henne. Hun har besvart politiet på alle konfrontasjonene, sier Storrvik.Retten mener det foreligger sterk sannsynlighet for at hun er skyldig etter siktelsen, og avgjorde derfor fengsling i åtte uker for 60-åringen. Retten tok også stilling til den endelige likundersøkelsen som ble klar i slutten av forrige måned. Selv om dødsårsaken ikke er helt entydig påvist, fremgår det skader på ansikt og hals som tyder på mekanisk vold mot dette området, og er forenelige med akutt pustehinder. De påviste funnene kan i henhold til rapporten ikke forklares av spontant fall.Rapporten styrker mistanken mot siktede, står det i rettens kjennelse. Forsvarer Storrvik angriper politiets tro på den endelige obduksjonsrapporten. - Å si at det er sannsynlig at han er utsatt for vold, er noe helt annet enn å sannsynliggjøre at han er drept. Skal hun dømmes for drap, så skal det kunne slås fast sikkert at han har blitt drept, sier Storrvik til VG. Han viser også til den første legen som var i leiligheten den kvelden Pål Stener Johannessen ble funnet død. Vedkommende kunne ikke finne noe mistenkelig ved dødsfallet. - Da blir det spesielt at noen nye leger skal komme noen dager senere og finne noe som ingen andre kunne se, sier Storrvik.
Den 60 år gamle hushjelpen fra Nordstrand som er siktet for å ha drept Pål Stener Johannessen (90) brøt sammen i gråt flere ganger under dagens fengslingsmøte.